La Comissió de Govern Local de Catalunya es troba regulada en el Decret 29/2002, de 5 de febrer, i la Comissió de Cooperació Local de Catalunya, en el Decret 112/1988, de 5 de maig.
Ambdós decrets varen ser modificats pel Decret 3/2007, de 9 de gener, de modificació parcial de la composició de la Comissió de Govern Local de Catalunya i de la Comissió de Cooperació Local de Catalunya, amb la finalitat d'adaptar-ne la composició a l'estructura de l'Administració de la Generalitat de Catalunya.
El Decret 225/2002, de 27 d'agost, pel qual es regula la Comissió de Delimitació Territorial, va establir la composició d'aquest òrgan col·legiat, integrat per representants de l'Administració de la Generalitat, de les entitats locals de Catalunya, de les universitats catalanes i del Institut d'Estudis Catalans.
Mitjançant el Decret 373/2004, de 7 de setembre, es varen modificar l'apartat 1 de l'article 4 i l'article 7 del Decret 225/2002, per tal d'integrar de manera permanent un membre de la Delegació de Catalunya del Col·legi de Geògrafs en aquesta Comissió.
Mitjançant el Decret 200/2010, de 27 de desembre, de creació, denominació i determinació de l'àmbit de competència dels departaments de l'Administració de la Generalitat de Catalunya, s'han modificat les denominacions i els àmbits competencials d'alguns departaments de la Generalitat.
Aquestes previsions han estat objecte de regulació específica mitjançant els decrets de reestructuració de cadascun dels departaments.
Amb la finalitat d'adequar la composició de les comissions de Govern Local, de Cooperació Local i de Delimitació Territorial, pel que fa a la representació de l'Administració de la Generalitat, a la nova estructura, tot mantenint la necessària paritat dels seus membres;
A proposta de la consellera de Governació i Relacions Institucionals, i d'acord amb el Govern,
Es modifica l'article 3 del Decret 29/2002, de 5 de febrer, pel qual es regula la Comissió de Govern Local de Catalunya, que queda redactat de la manera següent:
"Són membres de la Comissió de Govern Local de Catalunya, en representació de l'Administració de la Generalitat, a més del president o la presidenta:
"El director o la directora general d'Administració Local.
"Un representant, amb rang de secretari o secretària general o de director o directora general, del Departament de la Presidència i dels departaments competents en matèria d'Administració local, de seguretat ciutadana, d'agricultura, de serveis socials, d'economia i de salut, i dos representants, amb rang de secretari o secretària general o de director o directora general, del departament competent en matèria de territori."
Es modifica l'article 4.a) del Decret 112/1988, de 5 de maig, pel qual es regulen la composició, l'organització i les funcions de la Comissió de Cooperació Local de Catalunya, que queda redactat de la manera següent:
"a) Vint-i-quatre representants de l'Administració de la Generalitat que són:
"La persona titular del departament competent en matèria d'Administració local, que n'ostenta la presidència.
"Els delegats o les delegades territorials del Govern de la Generalitat.
"Un representant, amb rang de secretari o secretària general o de director o directora general, de cadascun dels departaments de la Generalitat, a excepció dels departaments competents en matèria d'economia i de territori que en tindran dos."
Es modifica l'apartat 1 de l'article 5 del Decret 225/2002, de 27 d'agost, pel qual es regula la Comissió de Delimitació Territorial, que queda redactat de la manera següent:
"5.1 Són membres de la Comissió de Delimitació Territorial, en representació de l'Administració de la Generalitat:
"La persona titular del departament competent en matèria d'Administració local, que en té la presidència.
"El secretari o la secretària competent en matèria de territori i mobilitat del departament competent en matèria de territori.
"El director o la directora general competent en matèria de política financera i assegurances del departament competent en matèria d'economia.
"El director o la directora del Institut Cartogràfic de Catalunya.
"Un representant, amb rang de secretari o secretària general o de director o directora general, del Departament de Presidència i dels departaments competents en matèria d'agricultura i de cultura."
—1 Es faculta la persona titular del departament competent en matèria d'Administració local per adoptar les mesures necessàries per a l'aplicació d'aquest Decret.
—2 Aquest Decret entra en vigor l'endemà de la seva publicació al Diari Oficial de la Generalitat de Catalunya.